AMANAH จับมือ “ธ.อิสลาม” บริการผลิตภัณฑ์ “สินเชื่อรถยนต์” ATM เงินด่วน
AMANAH จับมือ “ธ.อิสลาม” ลงนามบันทึกความร่วมมือให้บริการแนะนำผลิตภัณฑ์สินเชื่อรถยนต์ ATM (Auto to Money) เงินด่วน
AMANAH จับมือ “ธ.อิสลาม” ลงนามบันทึกความร่วมมือในการให้บริการแนะนำผลิตภัณฑ์สินเชื่อรถยนต์ ATM (Auto to Money) เงินด่วน
15 ธ.ค. 2564

นาย นันทพล พงษ์ไพบูลย์ กรรมการผู้จัดการ บริษัท อะมานะฮ์ ลิสซิ่ง จำกัด (มหาชน) หรือ AMANAH เปิดเผยว่า ในวันนี้ (15 ธ.ค.2564) ทางบริษัทฯ พร้อมด้วย นายวุฒิชัย สุระรัตน์ชัย ผู้จัดการธนาคารอิสลามแห่งประเทศไทย (ไอแบงก์) ทำพิธีลงนามบันทึกความร่วมมือในการให้บริการแนะนำผลิตภัณฑ์สินเชื่อรถยนต์ ATM (Auto to Money) เงินด่วน ผ่านทาง Facebook Live Islamic Bank of Thailand – ibank และ Facebook Amanah Leasing
ด้าน นายนันทพล พงษ์ไพบูลย์ กรรมการผู้จัดการ AMANAH กล่าวเพิ่มเติมว่า การลงนามครั้งนี้เป็นอีกหนึ่งวัตถุประสงค์ในความร่วมมือที่ก่อให้เกิดการใช้ทรัพยากรร่วมกันระหว่างธนาคารอิสลามแห่งประเทศไทยและทางบริษัทในการดำเนินธุรกิจเพื่อก่อให้เกิด (Synergy)ระหว่างกัน
โดยทางธนาคารอิสลามจะทำหน้าที่เป็นผู้แทนและแนะนำผลิตภัณฑ์สินเชื่อของบริษัทให้แก่ลูกค้าที่มีความประสงค์จะขอสินเชื่อรถยนต์ใช้แล้วส่งให้แก่ AMANAH ซึ่งปัจจุบันบริษัทมีจำนวน 44 แห่ง และไอแบงค์ มีสาขาจำนวน 97 แห่ง กระจายอยู่ในจังหวัดต่างๆ ทั่วทุกภูมิภาคของประเทศไทย
“นอกจากนี้การผสมผสานความร่วมมือกันในครั้งนี้เป็นเพียงก้าวแรกในการเริ่มต้น ของการเปิดโอกาสให้ธนาคารอิสลามและ AMANAH ดำเนินความร่วมมือทางธุรกิจอื่นๆ ที่จะเป็นประโยชน์ร่วมกันต่อไปในอนาคต” นันทพล กล่าว
ส่วนด้าน นายวุฒิชัย สุระรัตน์ชัย ผู้จัดการธนาคารอิสลามแห่งประเทศไทย (ไอแบงค์) เปิดเผยว่า ธนาคารมีความยินดีที่ได้มีการร่วมมือเป็นรูปธรรมระหว่างธนาคารและ AMANAH เนื่องจากธนาคารเป็นผู้ถือหุ้นใน AMANAH มายาวนานและให้การสนับสนุนการดำเนินงานด้านการเงิน โดยการลงนามครั้งนี้ถือเป็นการแนะนำผลิตภัณฑ์ร่วมกัน อีกทั้งธนาคารเป็นสถาบันการเงินที่ดำเนินธุรกิจภายใต้หลักศาสนาอิสลาม ซึ่ง AMANAH ก็ดำเนินธุรกิจเช่าซื้อภายใต้หลักการเดียวกันและมีกลุ่มเป้าหมายในกลุ่มเดียวกันอีกด้วย
ทั้งนี้ในส่วนของธนาคารปัจจุบันการให้บริการสินเชื่อเช่าซื้อรถยนต์ ซึ่งทางธนาคารมีการดำเนินการผ่านทาง AMANAH แต่ครั้งนี้เป็นร่วมมือในการแนะนำผลิตภัณฑ์ร่วมกัน เนื่องจากธนาคารมีเครือข่ายสาขาอยู่ทั่วประเทศและครอบคลุมลูกค้า สำหรับการร่วมอีกครั้งคาดหวังว่าด้วยเครือข่ายของธนาคารจะเอื้อประโยชน์ให้กับ AMANAH และธนาคารในอนาคต
“การลงนามบันทึกข้อตกลงครั้งนี้เป็นเพียงจุดเริ่มต้น ธนาคารมีความคาดหวังด้วยการร่วมมือครั้งนี้จะนำพาเป้าหมายของ AMANAH ให้ประสบความสำเร็จยิ่งๆขึ้น ธนาคารเชื่อมั่นว่าด้วยความร่วมมือระหว่าง 2 องค์กรจะทำให้ธุรกิจจะประสบความสำเร็จ” วุฒิชัย กล่าว